Toivo Kitvel

Toivo Kitvel (19. august 1938 – 29. detsember 2024) oli eesti tööstuspsühholoog, lennundusajaloolane ja aimekirjanik."Eestist pärit entusiast, kes lendas omakonstrueeritud lennukil enne Wrighti vendi" Eesti Ekspress / EPL, 23. august 2001

Ta lõpetas 1957 Tallinna 10. Keskkooli, 1963 TPI energeetikateaduskonna ja 1971 kaugõppes Tartu Riikliku Ülikooli psühholoogiaosakonna. 1975. aastast psühholoogiakandidaat. Ta oli 1967–1981 Teaduste Akadeemia Ajaloo Instituudi sotsioloogiasektori noorem- ja vanemteadur, 1981–19861 Tallinna Pedagoogikaülikooli (TPÜ) pedagoogika ja psühholoogia kateedri vanemõpetaja, 1986–1991 TPÜ koolieelse kasvatuse kateedri, 1991–1997 TPÜ andragoogika ja 1997–2003 Tallinna Tehnikaülikoolis psühholoogiaõppejõud (dotsent).

Ta on osalenud Eesti veteranide võistlustel kergejõustikus.

Looming
Ta on kirjutanud raamatuid ja üle 50 teadusartikli sotsioloogiast, psühholoogiast (peamised uurimisalad töössesuhtumise kujundamine ja kasvatusväärtused ning -meetodid kodus ja koolis), Eesti lennunduse ajaloost ning Ivan Narodny (1869–1953) biograafia.Toivo Kitvel Eesti rahvusbibliograafia andmebaasis 

2001. aastal ilmunud teoses "Aeg. Mehed. Lennukid" väitsid Johannes Tilk, Toivo Kitvel ja Frits Gerdessen, et eesti päritolu Alexander Liwentaal oli üks esimesi inimesi maailmas, kes tegi eduka lennu omakonstrueeritud lennukil 1898. aastal Inglismaal enne vendi Wrighte 1903.

Teoseid
Eino Tõnismäe, Madis Habakuk, Toivo Kitvel (koostajad). "Majandustegevuse juhtimine: programm kõikidele tehnilistele erialadele". Tallinna Polütehniline Instituut, tööstuse juhtimise ja planeerimise kateeder. Tallinn: Tallinna Polütehniline Instituut, 1970 
Тойво Китвел. "О социально-психологических проблемах удовлетворённости трудом". Таллин. 1974. 
Toivo Kitvel, Kalju Linnart. "Psühholoogia ja tootmine". Toimetanud ja eessõna Uno Siimann. Tallinn: Valgus, 1973 
Тойво Китвел. "Отношение к труду. Опыт социално-психологического исследования по материалам Эстонской ССР". Академия Наук Эстонской ССР. Институт Истории. Таллин: Ээсти Раамат, 1985 
"Psühholoogia ja töössesuhtumine". Tallinn: Valgus, 1983 
"Saavutusvajadus: metoodiline õppematerjal". Tallinn: Tallinna Pedagoogiline Instituut, 1989 
"Mitte enam haridusministeeriumi, veel mitte siseministeeriumi hoolealused". Õhtuleht, 7. oktoober 1992 
Frederik Gerdessen, Toivo Kitvel, Johannes Tilk. "Aeg. Mehed. Lennukid: Eesti lennunduse arengulugu kuni 1940. aastani". Tallinn: Eesti Entsüklopeediakirjastus, 2001 
"Kasvatusväärtustest Eestis 20. sajandil". // "Kultuur, elukvaliteet ja väärtushinnangud. Tallinn: TPÜ Kirjastus, 2001 
Toivo Kitvel ja Johannes Tilk (koostajad). "Eesti lennukroonika: Tekste ja pilte aastani 1940". Aviopol. 2003 
Marcel Kareš, Toivo Kitvel. "Letov Š-228E a estonské vojenské letectvo 1932-1940". Nalžovské Hory: Kareš Publications, 2008 
Toivo Kitvel, Toomas Türk ja Arvo Lennart Vercamer (koostajad). "Põhjakotkad. Eesti lendurid ja lendurvaatlejad tsaariajast kuni 1940. aastani". Tallinn: Külim, 2011 
Toivo Kitvel ja Arvo Lennart Vercamer (koostajad). "Põhjakotkad 2.Eesti lennukid 1918. aastast kuni 1940. aastani". Tallinn: Külim, 2015 
"Kolm nime - üks mees: lugu Verioralt pärit kirjanikust, kes Atlandi tagant Eesti vabariiki toetas". Tallinn: Külim, 2017 
"Jaan Sibul/J. Talune/Ivan Narodny" Vikerkaar, juuni 2017

Isiklikku
Tema lell oli Lennukooli ülem kolonelleitnant Hans Kitvel.

Viited

Välislingid
 Mihkel Kärmas, "Eestist pärit mees lendas oma lennukiga enne Wrighti vendi" Eesti Ekspress/EPL, 23. august 2001 (raamatust: Johannes Tilk, Toivo Kitvel ja Frits Gerdessen, "Aeg, mehed ja lennukid", 2001)

Kategooria:Eesti psühholoogid
Kategooria:Eesti ajaloolased
Kategooria:Eesti kergejõustiklased
Kategooria:Tallinna Tehnikaülikooli vilistlased
Kategooria:Tartu Ülikooli ajaloo-keeleteaduskonna vilistlased
Kategooria:Tallinna Tehnikaülikooli õppejõud
Kategooria:Sündinud 1938
Kategooria:Surnud 2024